- Det er en helt surrealistisk situasjon, sier skipresident Erik Røste.

Styret i Norges Skiforbund har beslyttet permitteringer og stopp i alle samlinger og reiser inntil videre, som følge av koronavirusutbruddet.

Det melder skiforbundet i en pressemelding tirsdag.

Les også: Tirsdagens Premier League-rykter

Foreløpige tall viser økonomiske tap på 27 millioner kroner. I tillegg er det knyttet usikkerhet til planlagte inntekter på 20 til 25 millioner kroner, heter det i pressemeldingen.

Det er nå satt i gang drøftinger med arbeidstakerorganisasjonen om permitteringer. Foreløpig er det ikke klart hvor mange som blir rammet.



Skitinget, som skulle avholdes i Ålesund i juni i år, er flyttet ett år fram i tid, og skipresident Erik Røste sier situasjonen er kritisk.

Les også: Ronaldo gikk rett bort til Bruno Fernandes og ga klar beskjed

- Vi er oppe i en svært vanskelig situasjon med store inntektstap som preger oss alle. Det er en helt surrealistisk situasjon, hvor en hel verden arbeider med å bekjempe Korona-viruset. I dette bildet blir våre utfordringer underordnet, men for skiforbundet er de kritiske. Konsekvensene er store både menneskelig, sportslig og økonomisk, sier Røste.

Les også: Siste nytt om hvordan koronaviruset påvirker sporten

Som en konsekvens av den alvorlige situasjonen forbundet har havnet i, er det ifølge generalsekretær Ingvild Bretten Berg helt nødvendig å gjøre omattende tiltak.

- Dette er normalt en periode med store inntekter for oss, og det som nå skjer påvirker all aktivitet i skiforbundet. Vi mener disse tiltakene skal bidra til at skiforbundet skal være levedyktig når samfunnet på et tidspunkt normaliserer seg, sier Bretten Berg.